Калифорнийски университет – Лос Анджелис

Калифорнийският университет – Лос Анджелис (на английски: University of California, Los Angeles или UCLA) е американски обществен щатски университет в град Лос Анджелис, окръг Лос Анджелис, щата Калифорния. Основан е през 1919 г. и е вторият университет след Калифорнийски университет - Бъркли, част от калифорнийската щатска университетска система. От 1998 година насам Калифорнийският университет – Лос Анджелис е първенец по брой на кандидат-студентите сред университетите в САЩ. Шестима професори и четирима от възпитаниците на Калифорнийския университет – Лос Анджелис са носители на Нобелова награда. Структура В UCLA има 7 общи професионални училища и 4 специализирани по хуманитарни и здравни науки. Общо в тях се учат 25 000 студенти в долните курсове и 11 000 в магистърските и докторски програми. Колежът по научните дисциплини е създаден през 1923 и има 34 департамента с 900 преподаватели и със 129 специалности. Основните направления са 5: хуманитарни науки, социални науки, биологични науки, физични науки и интернационалният институт. Близостта до Холивуд създава и необходимостта от училището по театър, филм и телевизия. Някои колежи имат само места за магистърски и докторски програми. Сграден фонд През 1929 година университетът се състои от 4 сгради. Днес разполага с обширна материална база. Включва 163 сгради на площ 1,7 km² и на територията му се намират градини със скулптури, фонтани, музеи и особена смесица на архитектурни стилове. В двора на университета има добре изградена система от подземни и надземни гаражи. Най-високата сграда носи името на Ралф Бънч, носител на нобеловата награда за мир от 1950 година. На входа на сградата има негов бюст. Библиотечната система на UCLA съдържа 8 милиона книги и 70 000 серийни издания, разпределени между 12 библиотеки и 11 архива и научни центъра. Това е 11-ата по големина библиотечна система в страната. Първата библиотека е университетската библиотека, днес наречена библиотеката „Пауъл“, която е създадена през 1884 г. През 1910 г. Елизабет Фарго става първата библиотекарка. Лорънс Кларк Пауъл става библиотекар през 1944 г., и през 1959 г. става декан на библиотекарския факултет. Известни личности Преподаватели Джордж Огдън Абел (1927 – 1983), астроном Армен Алчиан (1914 – 2013), икономист Карло Гинзбург (р. 1939), историк Джаред Даймънд (р. 1937), биолог Харолд Демсец (р. 1930), икономист Донка Минкова (р. 1944), езиковедка Уилям Нисканен (1933 – 2011), икономист Томас Соуел (р. 1930), икономист Фрейзър Стодарт (р. 1942), химик Алонсо Чърч (1903 – 1995), математик Джулиан Швингър (1918 – 1994), физик Дебора Шугър (р. 1953), литературна историчка Студенти и докторанти Артър Аш (1943 – 1993), тенисист Антонио Виларайгоса (р. 1953), политик Грег Графин (р. 1964), музикант Джеймс Дийн (1931 – 1955), актьор Филип Каган (р. 1927), икономист Карлос Кастанеда (1925 – 1998), писател Антъни Кийдис (р. 1962), музикант Карч Кирали (р. 1960), волейболист Джими Конърс (р. 1952), тенисист Франсис Форд Копола (р. 1939), режисьор Катрин Макартър (р. 1971), космонавтка Джим Морисън (1943 – 1971), музикант Рафи Ованисян (р. 1959), арменски политик Елинор Остром (1933 – 2012), политолог Тим Робинс (р. 1958), актьор Глен Сиборг (1912 – 1999), химик Бен Стилър (р. 1965), актьор Винт Сърф (р. 1943), инженер Уолтър Уилямс (р. 1936), икономист Джеймс Хорнър (1953 – 2015), композитор Уилям Форсайт Шарп (р. 1934), икономист Пол Шойринг (р. 1968), режисьор Източници Външни препратки В Общомедия има медийни файлове относно Калифорнийски университет – Лос Анджелис Калифорнийски университет – Лос Анджелис